หมอแล็บแพนด้าเผยคลิปนักร้องสาวชื่อดัง แหวกฉากกั้นโควิด-19 ระหว่างนักร้องกับคนดูในผับ เตือนด้วยความรัก การ์ดอย่าตกวันที่ 29 ก.ค.63 ผู้สื่อข่าวรายงานว่า ทนพ.ภาคภูมิเดชหัสดิน นักเทคนิคการแพทย์ชื่อดัง เจ้าของแฟนเพจ หมอแล็บแพนด้า เผยคลิปเหตุการณ์ นักร้องสาวชื่อดัง ที่กำลังเปิดการแสดงอยู่ในสถานบันเทิงแห่งหนึ่ง ได้แหวกแผ่นพลาสติกใสที่ใช้กั้นระหว่างนักร้องกับผู้ชมเพื่อป้องกันการแพร่ระบาดของโควิด-19 ซึ่งหลังจากมีการเผยคลิปดังกล่าว ทำให้เกิดกระแสวิพากษ์วิจารณ์อย่างมากทั้งนี้ หมอแล็บแพนด้า ได้ระบุข้อความอีกว่า ไม่เอาๆ การ์ดอย่าตกนะครับ ท่าแหวกม่านประเพณีก็มา อย่าว่ากัน ผมก็ไปเที่ยวเหมือนกัน ผับบาร์น่ะ ผมก็ไปบ่อยๆ คนรักกันชอบกันก็น่าจะเตือนด้วยความรักกันได้ อย่าให้คลิปแบบนี้มันหลุดมาเยอะ เตือนกันด้วยความรักนะครับ จะได้มีเพลงเพราะๆ ฟังกันในผับไปนานๆอย่างไรก็ตาม ในเวลาต่อมาได้มีคนเข้ามาแสดงความคิดเห็นจำนวนมาก โดยบางส่วนตั้งข้อสังเกตว่า นักร้องสาวได้หันไปหาใครสักคนก่อนจะฉีกพลาสติก และอยากให้นักร้องสาวออกมาชี้แจงการกระทำดังกล่าว(ดูคลิป คลิกที่นี่)
หมอแล็บแพนด้า เผยคลิปนักร้องสาวชื่อดัง แหวกฉากกั้นโควิด-19 ระหว่างนักร้องกับคนดูในผับ เตือนด้วยความรัก การ์ดอย่าตก